Teraktlar xavfi tufayli Yelisey saroyi qo‘riqlanishi kuchaytiriladi

Fransiya rasmiylari teraktlar xavfi tufayli mamlakat prezidenti Fransua Ollandning bosh qarorgohi — Yelisey saroyi qo‘riqlanishini sezilarli kuchaytirishga qaror qildi. Bu haqda “TASS” xabar bermoqda.

“Razvedka xizmatlari Yelisey saroyiga hujum uyushtirilishi xavfi yuqori ekanligini ma’lum qilmoqda. Terrorchi-xudkushlar xuruji ham istisno etilmagan”, — deyiladi Parij politsiyasi bayonotida.
Shu sababli postlarda politsiya xodimlari ikki kishi bo‘lib turishi, patrullar sonini ko‘paytirish haqida qaror qabul qilindi. Shuningdek, politsiyachilarning aksariyati armiya avtomatlari bilan qurollantiriladi.